Rikunarita-ORG/Wikinium huggingface dataset:
# தைவானின் புவியியல்

| தைவான் Taiwan |
| --- |
|  |
| பகுதி | கிழக்காசியா |
| பரப்பளவு | தரவரிசை 139 |
|  • மொத்தம் | 35,980 km2 (13,890 sq mi) |
|  • நிலம் | 89.7% |
|  • நீர் | 10.3% |
| கரையோரம் | 1,566.3 km (973.3 mi) |
| அதியுயர் புள்ளி | யூ சான், 3,952 m (12,966 அடி) |
| காலநிலை | வெப்பமண்டல கடல் காலநிலை |
| இயற்கை வளங்கள் | நிலக்கரி, இயற்கை எரிவளி, சுண்ணக்கல், பளிங்கு, கல்நார், விவசாய நிலம் |
| சூழல் பிரச்சனைகள் | தொழில்துறை உமிழ்வுகளிலிருந்து வளி மாசடைதல்; நீர் மாசுபடுதல், கழிவு நீர்; குடி நீர்; ஆபத்தான உயிரினங்களின் வணிகம்; குறைந்த அளவிலான கதிரியக்கக் கழிவகற்றல் |

தைவான் அல்லது தாய்வான் (*Taiwan*, (தாய்வானிய மொழி: Tâi-oân) கிழக்காசியாவில் உள்ள ஒரு தீவாகும். "தாய்வான்" என்பது சீனக் குடியரசு நிர்வகிக்கும் பகுதிகளையும் பொதுவாகக் குறிப்பிடுவது வழக்கமாகும். தீவுக் கூட்டங்களான தைவான் மற்றும் பெங்கு (Penghu) (தாய்பெய், காவோசியுங் மாநகராட்சிகள் தவிர்த்து) ஆகியன சீனக் குடியரசின் தாய்வான் மாகாணம் என உத்தியோகபூர்வமாக அழைக்கப்படுகிறது.

தாய்வான் தீவு, கிழக்காசியாவில் சீனாவின் தென்கிழக்கே, ஜப்பானின் முக்கிய தீஇவுகளுக்கு தென்மேற்கே, பிலிப்பீன்சுக்கு வட-வடமேற்குத் திசையில் அமைந்துள்ளது. தாய்வான் **போர்மோசா** (Formosa) எனவும் அழைக்கப்படுறது. போர்மோசா என்பது போர்த்துகீச மொழியில் "அழகான (தீவு)" எனப் பொருள்படும். இது பசிபிக் கடலின் கிழக்கே, தென் சீனக் கடல் மற்றும் லூசோன் நீரிணை ஆகியவற்றுக்குத் தெற்கே, தாய்வான் நீரிணைக்கு மேற்கே, கிழக்கு சீனக் கடலுக்கு வடக்கேஎயும் அமைந்துள்ளது. இத்தீவு 394 கி.மீ. நீளமும் 144 கி.மீ. அகலமும் கொண்டது.

## வரலாறு

தாய்வானில் முப்பதாயிரம் ஆண்டுகளுக்கும் முன்னர் மனித இனம் தோன்றியதற்கு ஆதாரங்கள் காணப்படுகின்றன. ஆனாலும் தாய்வானின் தற்போதய ஆதிகுடிகளின் முன்னோர் நான்காயிரம் ஆண்டுகளுக்கு முன்னர் இங்கு குடியேறியதாக அறியப்படுகிறது. இவர்கள் மலே, மற்றும் போலினேசியர்களுடன் தொடர்புடையவர்களெனக் கண்டறியப்பட்டுள்ளது.

## ஐரோப்பியக் குடியேற்றம்

1544இல் போர்த்துக்கேயர் இங்கு வந்தனர். ஆயினும் இவர்களுக்கு இங்கு குடியேறும் நோக்கமிருக்கவில்லை. 1624இல் டச்சுக்காரர் வந்திறங்கினர். இவர்கள் பியூஜியன் மற்றும் பெங்கு போன்ற இடங்களிலிருந்து கூலிகளைக் குடியேற்றி தாய்வானை வர்த்தக மையமாக்கினர்.

## சீன மன்னராட்சி

## ஜப்பானியர் ஆட்சி

## மேற்கோள்கள்
# பிலிப்பீன் அகழி

படத்தின் நடுப்பகுதியில் பிலிப்பீன் அகழி
**பிலிப்பீன் அகழி( Philippine Trench)* என்பது பிலிப்பீன்சுக்கு கிழக்கில் உள்ள ஒரு கடலடி அகழியாகும். இவ்வகழி பிலிப்பீன் ஆழம், மிண்டானௌ அகழி மற்றும் மிண்டானௌ ஆழம் என்ற பெயர்களாலும் அழைக்கப்படுகிறது.

பிலிப்பீன்சிலுள்ள மிகப்பெரிய தீவான லூசோனின் மத்தியப்பகுதியில் தொடங்கி, தென் கிழக்காக இந்தோனேசியாவின் மலுக்குத் தீவுகளுக்கு வடக்கில் உள்ள ஆல்மயெரா தீவு வரை நீண்டிருக்கும் பிலிப்பீன் அகழி தோராயமாக 1320 கி.மீ (820 மைல்) நீளம் மற்றும் 30 கி.மீ அகலம் (19 மைல்) கொண்டதாக உள்ளது.

பிலிப்பீன் அகழியின் ஆழமான பகுதி காலாத்தியா ஆழம் என்று அழைக்கப்படுகிறது. இதன் ஆழம் 34,580 அடிகள் அல்லது 5760 பாதோம் ஆகும். உலகத்தில் உள்ள தாழ்வான பகுதிகளில் இது மூன்றாவது இடத்தைப் பிடிக்கின்ற ஆழமாகும்.

பிலிப்பீன் அகழிக்கு வடக்கில் சட்டென கிழக்கு லூசோன் அகழி காணப்படுகிறது. இவை இரண்டும் பிலிப்பீன் கடல் தட்டின் மேலுள்ள பென்னாம் பீடபூமியால் தடுக்கப்பட்டும் பிரிக்கப்பட்டும் தனித்தனியாக உள்ளன.

புவிமேலோட்டுத் தட்டுகள் மோதலின் விளைவாகவே பிலிப்பீன் அகழி தோன்றியிருக்கலாம். பிலிப்பீன் கடல் தட்டு, பிலிப்பீன் நகரும் திட்டுகளுக்கு அடியில் ஆண்டுக்கு 16 செ.மீ என்ற அளவில் மேலும் கடலுக்குள் அமிழ்ந்து வருகிறது.

## மேற்கோள்கள்
# வாழிடம் (சூழலியல்)

சூழலியலில் (ecology), **வாழிடம்** (habitat) என்பது குறிப்பிட்ட உயிர் இனம் (species) வாழ்ந்து வளர்கின்ற இடத்தைக் குறிக்கும். இது ஒரு இனக் கூட்டத்தைச் சுற்றி அமைந்துள்ள சூழலைக் குறிக்கும். ஒரு தனி உயிரினம் வாழும் இடத்தையன்றி, ஒரு இனத்தைச் சேர்ந்த உயிரினங்கள் கூட்டமாக வாழ்ந்து பெருகும் ஒரு புவியியல் பிரதேசத்தையே *வாழிடம்* என்ற சொல் குறிக்கிறது.

## இவற்றையும் பார்க்கவும்

* சூழலியல்
* சூழ்நிலைமண்டலம்
* வாழிடப் பாதுகாப்பு
* மனித வாழிடம்
* இயற்கைச் சூழல்

## வெளியிணைப்புகள்

வாழிட வகைகள்: நீர் வாழிடம் - காட்டு வாழிடம் - நிலக்கீழ் வாழிடம் - பாலைவன வாழிடம்
# கிழக்கு ஆசியாவின் வரலாறு

கிழக்கு ஆசியாவின் வரலாறு என்பது கிழக்கு ஆசியா என அறியப்படும் ஆசியக் கண்டத்தின் கிழக்கத்திய பிராந்தியத்தில் வாழ்ந்த மக்களின் வரலாற்றுக்கு முந்தைய காலம் முதல் தற்காலம் வரை உள்ள வரலாறு ஆகும். இப்பகுதி சீனா, ஜப்பான் மற்றும் கொரியாவின் பண்டைய நாகரிகங்கள் தோன்றி வளர்ந்த இடமாகும்.

வரலாற்றுக்கு முந்தைய காலத்தில், ஓமோ இரெக்டசு கிழக்கு மற்றும் தென்கிழக்கு ஆசியாவில் 18 இலட்சம் முதல் 40,000 ஆண்டுகளுக்கு முன்பு வாழ்ந்தனர். பதிவுசெய்யப்பட்ட நாகரிகம் சீனாவில் சுமார் 2000 கி.மு. முதல் தொடங்குகிறது.

## வரலாற்றுக்கு முந்தைய காலம்

ஓமோ இரெக்டசு ("நிமிர்ந்த மனிதன்") கிழக்கு மற்றும் தென்கிழக்கு ஆசியாவில் 18 இலட்சம் முதல் 40,000 ஆண்டுகளுக்கு முன்பு வாழ்ந்ததாக நம்பப்படுகிறது.

பீக்கிங் மனிதன் என அறியப்படும் 40 ஓமோ இரெக்டசு நபர்களின் புதைபடிவங்கள், பெய்ஜிங் அருகே சோகோதியானில் கண்டுபிடிக்கப்பட்டன. இவர்கள் சுமார் 400,000 ஆண்டுகளுக்கு முன்பு வாழ்ந்தவர்களாவர். இந்த இனம் சீனாவில் குறைந்தபட்சம் பல இலட்சம் ஆண்டுகள் வாழ்ந்ததாக நம்பப்படுகிறது. இவர்கள் இந்தோனேசியாவில் 2,00,000 ஆண்டுகளுக்கு முன்பு வரை வாழ்ந்து இருக்கலாம். இவர்கள் முதன்முதலில் தீ மற்றும் உணவை சமைக்க தெரிந்தவர்களாக இருந்திருக்கலாம்.

## மேலும் காண்க

* சீன வரலாறு
* சப்பானிய வரலாறு

## உசாத்துணை

## மேலும் படிக்க

* Ebrey, Patricia Buckley, and Anne Walthall. *East Asia: A Cultural, Social, and Political History* (2 vol. 2008-2013)
* Holcombe, Charles. *A History of East Asia: From the Origins of Civilization to the Twenty-First Century* (2010)
* Lipman, Jonathan N. and Barbara A. Molony. *Modern East Asia: An Integrated History* (2011)
* Prescott, Anne. *East Asia in the World: An Introduction* (2015)
* Reid, Anthony. *A History of Southeast Asia: Critical Crossroads* (Blackwell History of the World, 2015)
* Schottenhammer, Angela, ed. (2008). *The East Asian Mediterranean: Maritime Crossroads of Culture, Commerce and Human Migration*. Vol. Volume 6 of East Asian economic and socio-cultural studies: East Asian maritime history (illustrated ed.). Otto Harrassowitz Verlag. `{{cite book}}`: `|volume=` has extra text (help); Invalid `|ref=harv` (help)

### அறிஞர் பத்திரிகைகள்

* *Bulletin of the National Museum of Japanese History*, In Japanese
* *Central Asian Survey*
* *Journal of Japanese Studies*
* *Korean Studies*
* *Late Imperial China*
* *Monumenta Nipponica*, Japanese studies (in English)
* *Social Science Japan Journal*
* *T'oung Pao: International Journal of Chinese Studies*

## வெளி இணைப்புகள்

* Chinese Studies in History
* Journal of Modern Chinese History
* Modern China: An International Journal of History and Social Science
* Modern China: East Asian History
* Sino-Japanese Studies
# சுக்குரோசு

சுக்குரோசு|  |
|  |
|  |
| பெயர்கள் |
| ஐயூபிஏசி பெயர்
(2*R*,3*R*,4*S*,5*S*,6*R*)-2-[(2*S*,3*S*,4*S*,5*R*)-3,4-dihydroxy-2,5-bis(hydroxymethyl)oxolan-2-yl]oxy-6-(hydroxymethyl)oxane-3,4,5-triol |
| வேறு பெயர்கள்
சர்க்கரை; சக்கரோசு; α-D-குளுக்கோபைரனோசில்-(1→2)-β-D-புருக்டோபூரனோசைடு;
β-D-புருக்டோபூரனோசில்-(2→1)-α-D-குளுக்கோபைரனோசைடு; β-(2*S*,3*S*,4*S*,5*R*)-புருக்டோபூரனோசில்-α-(1*R*,2*R*,3*S*,4*S*,5*R*)-குளுக்கோபைரனோசைடு; α-(1*R*,2*R*,3*S*,4*S*,5*R*)-குளுக்கோபைரனோசைடு-β-(2*S*,3*S*,4*S*,5*R*)-புருக்டோபூரனோசைடு
((2R,3R,4S,5S,6R)-2-[(2S,3S,4S,5R)-3,4-இருஐதராக்சி-2,5-bis(ஐதராக்சிமீதைல்)ஆக்சாபென்ட்-2-இல்]ஆக்சி-6-(ஐதராக்சிமீதைல்)ஆக்சாஎக்சேன்-3,4,5-ட்ரியோல்) |
| இனங்காட்டிகள் |
| சிஏஎசு எண் | 57-50-1Y |
| ChEBI | CHEBI:17992Y |
| ChEMBL | ChEMBL253582Y |
| ChemSpider | 5768Y |
| DrugBank | DB02772Y |
| EC number | 200-334-9  |
|
InChI
* InChI=1S/C12H22O11/c13-1-4-6(16)8(18)9(19)11(21-4)23-12(3-15)10(20)7(17)5(2-14)22-12/h4-11,13-20H,1-3H2/t4-,5-,6-,7-,8+,9-,10+,11-,12+/m1/s1Y Key: CZMRCDWAGMRECN-UGDNZRGBSA-NY
* InChI=1/C12H22O11/c13-1-4-6(16)8(18)9(19)11(21-4)23-12(3-15)10(20)7(17)5(2-14)22-12/h4-11,13-20H,1-3H2/t4-,5-,6-,7-,8+,9-,10+,11-,12+/m1/s1
 |
| யேமல் -3D படிமங்கள் | Image |
| பப்கெம் | 5988 |
| வே.ந.வி.ப எண் | WN6500000 |
|
SMILES
* O1[C@H](CO)[C@@H](O)[C@H](O)[C@@H](O)[C@H]1O[C@@]2(O[C@@H]([C@@H](O)[C@@H]2O)CO)CO
 |
| UNII | C151H8M554Y |
| பண்புகள் |
| மூலக்கூறு வாய்பாடு | C12H22O11  |
| வாய்ப்பாட்டு எடை | 342.30 கி/மோல்    |
| தோற்றம் | வெண் திண்மம் |
| அடர்த்தி | 1.587 கி/சமீ3, திண்மம் |
| உருகுநிலை | இல்லை; 186 °ச வில் சிதைகிறது   |
| நீரில் கரைதிறன் | 2000 கி/லீ (25 °ச) |
| மட. P | −3.76 |
| கட்டமைப்பு |
| படிக அமைப்பு | ஒற்றைச் சரிவு |
| புறவெளித் தொகுதி | P21 |
| தீங்குகள் |
| தொடர்புடைய சேர்மங்கள் |
| தொடர்புடைய சேர்மங்கள் | லாக்டோசு மால்ட்டோசு |
| வேறுவிதமாகக் கொடுக்கப்பட்டிருந்தாலன்றி தரவுகள் பொருள்களின் இயல்பான வெப்ப அழுத்த நிலையில் (25 °C [77 °F], 100 kPa) கொடுக்கப்பட்டுள்ளன.
Y verify (இது YN ?)

தகவல்பெட்டி மேற்கோள்கள் |
|  |  |

**சுக்குரோசு** என்பது பொதுவாக **மேசைச் சர்க்கரை** என அழைக்கப்படும் கரிமச் சேர்வை ஆகும். இதைச் சக்கரோசு என்றும் அழைப்பது உண்டு. வெண்ணிறமும் மணம் அற்றதுமான பளிங்குருத் தூளான இது இனிப்புச் சுவை கொண்டது. இதனால் இனிப்பான உணவுப் பொருள்களில் பயன்படுகிறது. இதன் மூலக்கூறு, ஒருசக்கரைடுகள், குளுக்கோசு, புருக்டோசு ஆகியவற்றைக் கொண்ட இருசக்கரைடு ஆகும். இதன் மூலக்கூற்று வாய்பாடு C12H22O11. 19 ஆம் நூற்றாண்டின் நடுப் பகுதியில் இச்சொல் உருவாக்கப்பட்டது. இலத்தீன் மொழியில் *சுக்ரம்* (sucrum) என்பது "சர்க்கரை" என்னும் பொருள் கொண்டது. -ஓசு (-ose) என்பது ஒரு அறிவியல் பின்னொட்டு. 2013 ஆம் ஆண்டில் உலகம் முழுவதிலும் 175 மில்லியன் மெட்ரிக் தொன்கள் மேசைச் சர்க்கரை உற்பத்தி செய்யப்பட்டது.

## குறிப்புகள்

## இவற்றையும் பார்க்கவும்

* சர்க்கரைப் பதிலீடு
# எசுப்பானியாவின் மாநிலங்கள்

எசுப்பானியாவின் மாநிலங்களைக் காட்டும் நிலப்படம்.
எசுப்பானியா நாட்டின் தன்னாட்சி பெற்ற 17 பகுதிகளை ஐம்பது மாநிலங்களாகப் பிரிக்கப்பட்டுள்ளன. 1833இல் ஏற்படுத்தப்பட்ட நிலப்பிரிவுகளை ஒட்டியே இந்த மாநிலப்பிரிவுகள் அமைந்துள்ளன; ஒரே மாற்றமாக கேனரி தீவுகள் தற்போது இரண்டு மாநிலங்களாகப் பிரிக்கப்பட்டுள்ளன. வரலாற்றின் பெரும்பகுதிக்கும் மையப்படுத்தப்பட்ட ஆளுமையைக் கொண்டிருந்த எசுப்பானியாவில் இந்த மாநிலப் பிரிவுகள் மத்ரித்தின் சட்டங்களை அமல்படுத்தவே அமைக்கப்பட்டன. எசுப்பானியா மெதுவாக மக்களாட்சி முறைமைக்கு மாறியநேரத்தில் 1978இல் 17 தன்னாட்சி அமைப்புகள் மறும் இரு தன்னாட்சி நகரங்கள் நிறுவப்பட்டமையால் மாநிலங்களின் செல்வாக்கு குறைந்துள்ளது. இருப்பினும் இவை தேசியத் தேர்தல் தொகுதிகளாகவும் புவியியல் அடையாளங்களாகவும் விளங்குகின்றன.

பெரும்பாலான மாநிலங்கள் அவற்றின் தலைநகரங்களை அல்லது முதன்மை நகரங்களைக் கொண்டே அழைக்கப்படுகின்றன; விலக்காக ஆலவா/அரபா, அசுதுரியாசு, பிசுகையா/விசுகயா, கன்டப்ரியா,ஜிபுசுகோவா, இல்லெசு பேலீரெசு, லா ரியோயா, லாசு பால்மாசு, நஃபரோயா/நவர்ரா மாநிலங்கள் உள்ளன.

ஏழு தன்னாட்சி அமைப்புக்களே ஒரு மாநிலப் பிரிவளவே உள்ளன: ஆதூரியா, பலேரிக் தீவுகள், காந்தாபிரியா, லா ரியோயா, மத்ரித், முர்சியா, மற்றும் நவர்ரா. மற்ற தன்னாட்சி அமைப்புகளில் ஒன்றுக்கு மேற்பட்ட மாநிலங்கள் உள்ளன.

## குறிப்புகள்

## மேற்கோள்கள்
# சென்காகு தீவுகள்

சென்காகு தீவுகள்| தீவுகளின் அமைவிடம் (சிவப்பு சதுரத்தினுள்).  |
| புவியியல் |
| அமைவிடம் | பசிபிக் பெருங்கடல் |
| ஆள்கூறுகள் | ﻿ / ﻿ |
| மொத்தத் தீவுகள் | 5 + 3 பாறைகள் |
| முக்கிய தீவுகள் | யோட்சுரி-ஜிமா / டயாயு டாவ் தயிஷோ-ஜிமா / சிவீ யூ கூபா-ஜிமா / யுவாங்வை யூ கீடா-கோஜிமா / பெய் சியாடோ மினாமி-கோஜிமா / நான் சியாடோ |
| நிர்வாகம் |
| **Japan** |
| City | Ishigaki, Okinawa |

**சென்காகு தீவுகள்** (尖閣諸島, *சென்காகு-ஷோடோ*?), என்றும் **டயாயு தீவுகள்** (எளிய சீனம்: 钓鱼岛及其附属岛屿; பின்யின்: *Diàoyúdǎo jí qí fùshǔ dǎoyǔ*; என்றும் **டியாயுதய் தீவுகள்** (மரபுவழிச் சீனம்: 釣魚台列嶼; பின்யின்: *Diàoyútái liè yǔ*) என்று தாய்வானிலும், அல்லது ஆங்கிலேயர்களால் **பின்னக்கிள் தீவுகள்** , (Pinnacle Islands) என்றும் அழைக்கப்பட்ட தீவுக் குழுமம் கிழக்குச் சீனக் கடலில் உள்ள ஆட்களற்ற தீவுகளாகும். இவை சீன நிலப்பகுதியின் கிழக்கிலும் தாய்வானின் வடகிழக்கிலும் ஒகினாவா தீவின் மேற்கிலும் ரிக்யு தீவுகளின் தென்மேற்கு முனையின் வடக்கிலும் அமைந்துள்ளன.

1968ஆம் ஆண்டில் இத்தீவுகளைச் சுற்றியுள்ள கடலுக்கடியில் எண்ணெய் சேமிப்புகள் இருக்கலாம் என்ற ஆய்வறிக்கையின் பின்னர் இத்தீவுகளின் மீதான கவனம் கூடியது. 1971ஆம் ஆண்டில் இரண்டாம் உலகப் போரின் முடிவில் இருந்து சப்பானிடமிருந்து கைப்பற்றியிருந்த ஐக்கிய அமெரிக்கா இவற்றை மீளவும் சப்பானிடம் வழங்கியபோது இத்தீவுகளின் மீதான சப்பானின் ஆளுமை உரிமையை சீன மக்கள் குடியரசும் சீனக் குடியரசும் எதிர்த்தன. சீனா இந்தத் தீவுகளை தாங்களே 14ஆம் நூற்றாண்டில் கண்டறிந்ததாகவும் உரிமை உடையவர்களாகவும் கோரியது. சப்பான் 1895 முதல் 1945இல் சரண் அடையும் வரை கட்டுப்பாட்டில் வைத்திருந்தனர். ஐக்கிய அமெரிக்கா 1945 முதல் 1972 வரை தனது கட்டில் வைத்திருந்தது.

## மேற்கோள்கள்

## வெளி இணைப்புகள்
# சுந்தா பெருந் தீவுகள்

சுந்தா பெருந் தீவுகள்| புவியியல் |
| --- |
| அமைவிடம் | தென்கிழக்காசியா |
| ஆள்கூறுகள் | ﻿ / ﻿ |
| தீவுக்கூட்டம் | சுந்தா தீவுகள் |
| நிர்வாகம் |
| **புரூணை** |
| **இந்தோனேசியா** |
| **மலேசியா** |

**சுந்தா பெருந் தீவுகள்** (*Greater Sunda Islands*) மலாய் தீவுக்கூட்டத்தில் பெரிய தீவுகளை உள்ளடக்கிய தீவுக் குழுமமாகும். இவற்றில் பலவும் தற்கால இந்தோனேசியாவின் அங்கமாக உள்ளன: இவற்றில் மிகச் சிறியதான சாவகம் மிகுந்த மக்களடர்த்திக் கொண்டது; மேற்கில் மலேசியாவிற்கு நேர் எதிரே மலாக்கா நீரிணைக்கு அப்பால் சுமாத்திரா; பெரும் போர்னியோ, இதன் இந்தோனேசியப் பகுதி கலிமந்தான் எனப்படுகின்றது; கிழக்கில் பறவையின் மார்பெலும்பு போன்று ஆங்கில Y வடிவிலான நீண்ட சுலாவெசி (முன்னதாக செலெபெசு). சிலர் சாவகம், சுமாத்திரா, போர்னியோ தீவுகளை மட்டுமே உள்ளதாக சுந்தா பெருந் தீவுகளை வரையறுக்கின்றனர்.

சுந்தா சிறு தீவுகளுடன் சேர்ந்து இவை சுந்தா தீவுகள் எனப்படுகின்றன.

## நிர்வாகம்

சுந்தா பெருந் தீவுகளின் பெரும்பகுதி இந்தோனேசியாவினுடையதாகும். இருப்பினும், போர்னியோ தீவு புரூணை, இந்தோனேசியா, மலேசியா நாடுகளிடையே பிரிக்கப்பட்டுள்ளது. போர்னியோ தீவில் முழுமையான புரூணையும் இந்தோனேசியாவின் மத்திய, கிழக்கு, மேற்கு, வடக்கு, மற்றும் தெற்கு கலிமந்தான் மாகாணங்களும் மலேசியாவின் சபா, சரவாக் மாகாணங்களும் இலபுவான் கூட்டரசு ஆட்புலமும் அடங்கியுள்ளன.

## மேற்சான்றுகள்
# நாசா வேல்ட் வின்ட்

நாசா வேல்ட் விண்ட்| நீல மாபிள் லேயரைக் காட்ட்டும் வேல்ட் விண்ட் திரைக்காட்சி |
| உருவாக்குனர் | நாசா அமெஸ் ஆய்வு நிலையம் (NASA Ames Research Center) |
| தொடக்க வெளியீடு | 2004 |
| அண்மை வெளியீடு | 1.4 / பெப்ரவரி 14, 2007 |
| மொழி | C# |
| இயக்கு முறைமை | Windows 2000, XP |
| கிடைக்கும் மொழி | ஆங்கிலம் |
| மென்பொருள் வகைமை | மாய உலகம் |
| உரிமம் | நாசா திறந்த மூலம் அனுமதி 1.3 |
| இணையத்தளம் | worldwind.arc.nasa.gov |

**வேல்ட் விண்ட்** மென்பொருளானது நாசா, திறந்த நிரலாக்க குழுக்களாலும் மைக்ரோசாப்ட் விண்டோஸ் இயன்குதளத்திற்கென உருவாக்கப்பட்ட மென்பொருளாகும். இம்மென்பொருளில் பொதுவில் கிடைக்கும் பல்வேறு லேயர்கள் (Layers) பயன்படுத்தப்படுகின்றது. இவற்றுள் செய்மதியூடான படங்கள், வானில் இருந்து எடுக்கப்பட்ட ஒளிப்படங்கள் பாவிக்கும் வசதியுள்ளது.

## மேலோட்டம்

வேல்ட் விண்ட் மென்பொருளானது ஆரம்பத்தில் 2004 ஆம் ஆண்டு அறிமுகப்படுத்தப்பட்டது. இதன் பிந்தைய பதிப்பான 1.4 ஆனது வேல்ட் விண்ட் செண்டரல்/பிறீ ஏத் பவுண்டேசன்ன் (WorldWind Central/Free Earth Foundation) ஊடாகப் பெரும்பாலும் திறந்த நிரலாக்க குழுக்களூடாகவே பெரிதும் முன்னெடுக்கப்பட்டது.

வேல்ட் விண்ட் மென்பொருளில் பூமியை விட சந்திரன் உபகோளையும் செவ்வாய், வீனஸ், யூப்பிட்டர் போன்ற கிரகங்களையும் பார்க்க இயலும்.
# லவண்டர் தொடருந்து நிலையம்

| **EW11**  Lavender MRT Station 劳明达地铁站 லவண்டர் Stesen MRT Lavender |
| --- |
| விரைவுப் போக்குவரத்து |
| Platform level of the Lavender MRT Station |
| பொது தகவல்கள் |
| அமைவிடம் | 50 Kallang Road Singapore 208699 |
| ஆள்கூறுகள் | ﻿ / ﻿ |
| தடங்கள் |   **கிழக்கு மேற்கு வழித்தடம்** |
| நடைமேடை | Island |
| இருப்புப் பாதைகள் | 2 |
| இணைப்புக்கள் | Bus, Taxi |
| கட்டமைப்பு |
| கட்டமைப்பு வகை | Underground |
| நடைமேடை அளவுகள் | 2 |
| மாற்றுத்திறனாளி அணுகல் | Yes |
| மற்ற தகவல்கள் |
| நிலையக் குறியீடு | EW11 |
| வரலாறு |
| திறக்கப்பட்டது | 4 November 1989 |
|  |
| சேவைகள் |
|

| முந்தைய நிலையம் |   | சிங்கப்பூர் துரிதக் கடவு ரயில் |   | அடுத்த நிலையம் |
| --- | --- | --- | --- | --- |
| Kallang*towards பாசிர் ரிஸ்* |  | **East West வழித்தடம்** |  | Bugis*towards ஜூ கூன்* |

 |
|  |

**லவண்டர் தொடருந்து நிலையம்** சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் தெற்குப் பகுதியில் லவண்டர் பகுதியில் அங்குள்ள மக்களுக்கு செவைசெய்கிறது. கிழக்கு மேற்கு வழித்தடத்தில் இது பதினொன்றாவது தொடருந்துநிலையமாகும். இது பூகிஸ் தொடருந்து நிலையம் மற்றும் காலாங் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்துநிலையத்தில் ஒன்றில் பாசிர் ரிஸ் தொடருந்து நிலையம் நோக்கியும் மற்றொன்றில் ஜூ கூன் நோக்கியும் ரயில்கள் பயணிக்கின்றன.
# புக்கிட் பஞ்சாங்

| புக்கிட் பஞ்சாங் Bukit Panjang |
| --- |
| நகரம் |
|  |
| புக்கிட் பஞ்சாங் Bukit Panjangசிங்கப்பூரில் அமைவிடம் |
| ஆள்கூறுகள்: ﻿ / ﻿ |
| நாடு |  சிங்கப்பூர் |
| மண்டலம் | தென் மண்டலம்

---

 |
| சமூக மன்றம் | * வடமேற்கு சமூக மன்றம்
 |
| நகரசபை | * ஒலண்டு-புக்கிட் பஞ்சாங் நகரசபை
 |
| தொகுதிகள் | * புக்கிட் பஞ்சாங்
* ஒலண்டு-புக்கிட் தீமா
 |
| அரசு |
|  • முதல்வர் | **வடமேற்கு சமூக மன்றம் Alex Yam

---

 |
|  • நாடாளுமன்ற உறுப்பினர்கள் | **புக்கிட் பஞ்சாங் லியாங் எங் குவா

**ஒலண்டு-புக்கிட் தீமா எட்வர்டு சியா
* விவியன் பாலகிருஷ்ணன்
 |
| பரப்பளவு |
|  • மொத்தம் | 8.99 km2 (3.47 sq mi) |
|  • குடியிருப்பு | 2.19 km2 (0.85 sq mi) |
| மக்கள்தொகை  (2019) |
|  • மொத்தம் | 1,39,280 |
|  • அடர்த்தி | 15,000/km2 (40,000/sq mi) |
| இனம் | * புக்கிட் பஞ்சாங் குடியிருப்பாளர்
 |
| இனக்குழுக்கள் |
|  • சீனர் | 103,280 |
|  • மலாய் | 22,230 |
|  • இந்தியர் | 10,300 |
|  • ஏனையோர் | 3,210 |
| அஞ்சல் மாவட்டங்கள் | 21, 23 |
| குடியிருப்புகள் | 34,463 |

**புக்கிட் பஞ்சாங்** (*Bukit Panjang*) சிங்கப்பூரின் வடமேற்கில் அமைந்துள்ள ஒரு பகுதியாகும். இப்பெயர் மலாய் மொழியில் இருந்து வந்ததாகும். புக்கிட் பஞ்சாங் என்றால் நீளமான மலை என்று பொருள். புக்கிட் தீமாவில் இருக்கும் நீளமான மலையால் இப்பெயர் பெற்றது. இப்பகுதி நிர்வாக வசதிக்காக மூன்று பகுதிகளாகப் பிரிக்கப்பட்டுள்ளது. இங்கே புக்கிட் பஞ்சாங் இலகு கடவு ரயில் நிலையம் உள்ளது.

## உசாத்துணைகள்

## வெளி இணைப்புகள்

* Zhenghua Park (owned by the National Parks Board of Singapore)
* SMRT Trains (Bukit Panjang LRT) பரணிடப்பட்டது 2008-07-24 at the வந்தவழி இயந்திரம்
* Holland-Bukit Panjang Town Council
# புக்கும் தீவு

**புலாவ் புக்கும்**, சிங்கப்பூரின் பிரதான தீவிலிருந்து 5 கிலோமீட்டர் தொலைவில், சுமார் 1.45 சதுர கிலோமீட்டர் நிலப்பரப்பில் அமைந்துள்ள ஒரு தீவாகும். இந்த தீவில் ஷெல் எண்ணெய் நிறுவனத்தின் சேமிப்புக் கிடங்குகளும், சுத்திகரிப்பு நிலையங்களும் உள்ளன.

## சொற்தோற்றம்

ரன்கேக் புக்கும் என்ற ஒருவகை சிப்பிகள் இங்க காணப்பட்டதாலோ அல்லது அந்த வடிவத்தில் இந்தத் தீவு இருந்த காரணத்தாலோ இந்தத் தீவிற்கு இந்தப் பெயர் வந்தது.

## தீவிரவாதத் தாக்குதல்

1974, 31 சனவரி அன்று இந்த தீவை நான்கு தீவிரவாதிகள் ஆயுதங்களுடன் தாக்கினர். இதை லஜு சம்பவம் என்று கூறுவர். இந்த சம்பவத்தில் உயிர் சேதம் எதுவும் இல்லை. ஐந்து பிணைக்கைதிகளுடன் சில நாட்கள் பேச்சுவார்த்தைக்குப் பின் அவர்கள் அனைவரும் பத்திரமாக குவைத் நாட்டிற்கு அனுப்பி வைக்கப்பட்டனர். இந்த பேச்சுவார்த்தையைத் தலைமை ஏற்று நடத்தியவர் பிற்காலத்தில் சிங்கப்பூரின் அதிபரான திரு.நாதன் ஆவார்

## வெளி இணைப்புகள்

*
*
# ஸ்கூட் ஏர்

Scoot|  |
|

| IATA | ICAO | அழைப்புக் குறியீடு |
| --- | --- | --- |
| TR | TGW | SCOOTER |

 |
| நிறுவல் | 1 நவம்பர் 2011 (2011-11-01) |
| செயற்பாடு துவக்கம் | 4 சூன் 2012 (2012-06-04) |
| மையங்கள் | சிங்கப்பூர் சாங்கி வானூர்தி நிலையம் |
| கூட்டணி | Value Alliance |
| வானூர்தி எண்ணிக்கை | 51 |
| சேரிடங்கள் | 67 |
| தாய் நிறுவனம் | Singapore Airlines |
| தலைமையிடம் | 4 Airline Road Changi Airport Singapore 819825 |
| முக்கிய நபர்கள் | Campbell Wilson (CEO) |
| Revenue |  S$1,581.1 million (FY 2017/18) |
| இயக்க வருவாய் |  S$77.4 million (FY 2017/18) |
| பயனடை | ▼ S$15.7 million (FY 2017/18) |
| பணியாளர்கள் | 2,051 (FY 2017/2018) |
| வலைத்தளம் | flyscoot.com |

**ஸ்கூட் டைகர் ஏர் பிரைவேட் லிமிடெட்** நிறுவனமானது **ஸ்கூட் ஏர்** (Scoot Air) ஆக செயல்படுகின்றது. இது ஓர் சிங்கப்பூர் நாட்டினைச் சேர்ந்த குறைந்த கட்டண விமானமாகவும், சிங்கப்பூர் ஏர்லைன்ஸின் துணை நிறுவனமும் ஆகும். இது சிங்கப்பூரிலிருந்து நடுத்தர மற்றும் நீண்ட தூர வழித்தடங்களில் 4 ஜூன் 2012 அன்று முதல் சீனா மற்றும் இந்தியாவுக்கு விமான சேவைகளை அறிமுகப்படுத்தியது, துவக்ககாலத்தில், சிங்கப்பூர் ஏர்லைன்ஸில் இருந்து பெறப்பட்ட போயிங் 777 விமானங்களைக் கொண்டு தனது சேவையை ஸ்கூட் அறிமுகப்படுத்தியது. சிங்கப்பூர் சாங்கி விமான நிலையத்தினை தலைமையிடமாக கொண்டு செயல்பட்டு வருகின்றது.

## செல்லுமிடங்கள்

இந்நிறுவனம் சேவையளிக்கும் நகரங்களின் பட்டியல் இந்தியாவில் முக்கியமாகதிருச்சி,சென்னை,அமிருதசரசு, கோயம்புத்தூர்,ஐதராபாத்து (இந்தியா),திருவனந்தபுரம்,மற்றும் விசாகப்பட்டினம் ஆகிய இடங்களில் சேவைகள் செயல்படுகிறது. மேலும் இந்தோனேசியா,பாலி, புரூணை,பிலிப்பைன்ஸ்,ஹாங்காங், சீனா,தென்கொரியா, ஜப்பான், ஆஸ்த்திரேலியா, நியூஸிலாந்து, அமெரிக்கா ஆகிய நாடுகளுக்கும் விமான சேவையினை செயல்படுத்தி வருகின்றது..

## ஆதாரங்கள்

விக்கிமீடியா பொதுவகத்தில்,
 Malindo Air
என்பதில் ஊடகங்கள் உள்ளன.

விக்கிமீடியா பொதுவகத்தில்,
 Batik Air Malaysia
என்பதில் ஊடகங்கள் உள்ளன.
# சிங்கப்பூரில் பௌத்தம்

**சிங்கப்பூரில் பௌத்தம்** என்பதானது சிங்கப்பூரில் அதிகமானாரோல் கடைபிடிக்கப்படுகின்ற மதமான பௌத்தமாகும். 2020 மக்கள் தொகைக் கணக்கெடுப்பின்படி 31.1 விழுக்காட்டு மக்கள் தொகையினர் பௌத்தத்தைப் பின்பற்றுகின்றனர். 2015இல், 3,276,190 சிங்கப்பூர்க்காரர்களில் 33.21 விழுக்காட்டினரான 1,087,995 பேர் பௌத்தர்களாக அடையாளப்படுத்தப்பட்டுள்ளனர்.

## பௌத்தர்கள்

சிங்கப்பூரில் பௌத்தம், இசுலாம், கிறித்துவம், இந்து, சீக்கியம், டாவோ, கன்பூசியன் ஆகிய மதங்கள் உள்ளன. 2010 ஆம் ஆண்டில் சிங்கப்பூரில் சம­யம் சாரா­த­வர்­கள் அதி­க­மாகி இருக்­கி­றார்­கள். 15 வயதிற்கும், அதற்­கும் அதிக வய­துள்­ள­வர்­களில் 31.1% பௌத்­தர்­கள் என்று தங்­களைச் கூறிகொண்­ட­னர். பிற பிரிவுகள் என்ற நிலையில் 8.8% தாவோ­யிஸ்­டு­கள்; 18.9% கிறிஸ்­து­வர்­கள்; 15.6% முஸ்­லிம்­கள்; 5% இந்­துக்­கள் உள்ளனர்.

## மகாயான பௌத்தம்

பௌத்த சமயத்தின் ஒரு பிரிவான மகாயானமே சீனா, ஜப்பான், கொரியா, வியட்நாம், சிங்கப்பூர் ஆகிய நாடுகளில் பொதுவாகப் பின்பற்றப்படும் பௌத்தமாக உள்ளது. மலேசியா, சிங்கப்பூர் போன்ற நாடுகளிலும் தேரவாத பௌத்தத்திற்கு அங்கீகாரம் உண்டு. சீனர்கள் பரவியுள்ள சிங்கப்பூர், மலேசியா போன்ற நாடுகளிலும் பௌத்தம் ஆளுமை பெற்று விளங்குகின்றது. சிங்கப்பூரிலும் மலேசியாவிலும் திபெத்திய பௌத்தர்களின் எண்ணிக்கை அதிகரித்து வருகிறது.

## பௌத்த அமைப்பு

1948இல் நிறுவப்பட்ட சிங்கப்பூர் பௌத்த பெடரேசன் என்ற அமைப்பானது சிங்கப்பூரில் உள்ள பௌத்தர்களையும், பௌத்த அமைப்புகளையும் ஒன்றிணைக்கிறது. மேலும் பௌத்தம் தொடர்பான விழா நிகழ்வுகளை நடத்துகிறது.

## மேற்கோள்கள்

## வெளி இணைப்புகள்

* ஈஸ்வரன்: புத்தரின் போதனைகள் இந்த நெருக்கடி காலத்தில் நமக்குத் தெம்பளிக்கட்டும் ‘இதுவும் கடந்துபோகும்’, தமிழ் முரசு, 8 மே 2020
* கட்டுப்பாடுகளுக்கு முக்கியத்துவம் தந்து வீட்டிலேயே வழிபாடு, தமிழ் முரசு, 27 மே 2021
* The Buddha Tooth Relic Temple in Singapore, Vic Stefanu - Amazing World Videos, 1 August 2015